stanford-oval/wikipedia huggingface dataset:
ไมปู (รัฐเมนโดซา)
รูปภาพ

Flower clock of principal square.
Church of Ntra Señora de la Candelaria.
Church of Ntra Señora de la Merced.
จัตุรัส 12 เฟเบรโร (principal)
โบสถ์ลาเมร์เซดมองจากจัตุรัส
จัตรัสน้ำพุ
น้ำพุในเวลากลางคืน
อาคารเทศบาล
ไร่องุ่นกับเทือกเขาแอนดีสด้านหลัง
ไฆเม เซบาโยส

| ไฆเม เซบาโยส |
| --- | --- |
เกิด: ลิมา เปรู
อาชีพ: นักแสดง, นักเขียน, ผู้กำกับ
ปีปฏิบัติงาน: 2542–ปัจจุบัน
คู่สมรส: Leila Almas
ไฆเม เซบาโยส (สเปน: Jaime Zevallos) เป็นนักแสดงและนักเขียนชาวอเมริกันเชื้อสายเปรู เขายังมีเชื้อสายยิว, สเปน และเยอรมัน
ชีวิตในวัยเด็ก

ไฆเม เซบาโยส เกิดในประเทศเปรู ครอบครัวของเขาย้ายไปนิวยอร์กเมื่อเขาอายุสามขวบ
ชีวิตส่วนตัว

เขาได้รับการขนานนามว่าเป็น "หนึ่งในชาวลาตินยี่สิบห้าคนที่มีอิทธิพลมากที่สุดในลอสแอนเจลิส" โดยนิตยสาร ลาทีโนลีดเดอส์
โอกินาวาอูโน

เมืองในประเทศโบลิเวีย
| โอกินาวาอูโน Okinawa Uno |
| --- | --- |
เทศบาล
ป้ายยินดีต้อนรับสู่โอกินาวาอูโน
โอกินาวาอูโนที่ตั้งในประเทศโบลิเวีย
พิกัด: 17°13′08″S 62°53′43″W﻿ / ﻿17.21889°S 62.89528°W﻿ / -17.21889; -62.89528
การปกครอง
 • นายกเทศมนตรี: รูเบน ดาริโอ เมร์กาโด ซัวเรซ
ประชากร (2012)
 • ทั้งหมด: 12,482 คน
เขตเวลา: UTC−04:00
โอกินาวาอูโน (สเปน: Okinawa Uno) มีอีกชื่อว่า โกโลเนียโอกินาวา (Colonia Okinawa) หรือสั้น ๆ ว่า โอกินาวา เป็นนครขนาดเล็กและเทศบาลในจังหวัดอิกนาซิโอ วาร์เนส แคว้นซานตากรุซ ประเทศโบลิเวีย ตั้งอยู่ห่างจากนครซานตากรุซเดลาซิเอร์รา 146 กิโลเมตร โดยอยู่ระหว่างแม่น้ำริโอกรันเดทางตะวันออกกับแม่น้ำไปลอนทางตะวันตก รายงานจากสำมะโนโบลิเวีย ค.ศ. 2012 เทศบาลนี้มีประชากร 12,482 คน
ประวัติ

เมืองนี้ได้รับการสถาปนาจากผู้อพยพชาวโอกินาวะหลังสิ้นสุดสงครามโลกครั้งที่สอง และในช่วงสูงสุดเมื่อกลางคริสต์ทศวรรษ 1960 มีชาวโอกินาวะอาศัยอยู่ถึง 565 ครัวเรือนและมากกว่า 3,000 คน
ประชากร

| ปี | ประชากร | ข้อมูล |
| --- | --- | --- |
| 2001 | 11,661 | สำมะโน 2001 |
| 2012 | 12,482 | สำมะโน 2012 |
แผนที่

th
ดูเพิ่ม

ความสัมพันธ์ญี่ปุ่น–โบลิเวีย
ข้อมูล

Miyahira, Katsuyuki; Petrucci, Peter R. (2015). "Uchinaaguchi as an online symbolic resource within and across the Okinawan diaspora".  ใน Heinrich, Patrick; Miyara, Shinsho; Shimoji, Michinori (บ.ก.). Handbook of the Ryukyuan Languages. De Gruyter Mouton. pp. 553–573. doi:10.1515/9781614511151.553. ISBN 9781614511618.
Suzuki, Taku (2010). Embodying belonging: racializing Okinawan diaspora in Bolivia and Japan. Honolulu: University of Hawaiʻi Press. ISBN 9780824833442. JSTOR j.ctt6wqxfx.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ
โอสการ์ มิงเกซา

โอสการ์ มิงเกซา การ์ซิอา (สเปน: Óscar Mingueza García; เกิด 13 พฤษภาคม ค.ศ. 1999) เป็นนักฟุตบอลชาวสเปน ปัจจุบันลงเล่นให้กับเซลตาบิโก สโมสรในลาลิกา และทีมชาติสเปน โดยเขาลงเล่นได้ทั้งตำแหน่งเซ็นเตอร์แบ็ก แบ็กซ้าย และแบ็กขวา
สโมสรอาชีพ

มิงเกซาเกิดในซันตาปาร์แปตูอาดามูกอดา บาร์เซโลนา แคว้นกาตาลุญญา เขาเข้าร่วมสถาบันฝึกฟุตบอลลามาซิอาของสโมสรฟุตบอลบาร์เซโลนา ใน ค.ศ. 2007 ต่อมาใน ค.ศ. 2018 เขาพาทีมเยาวชน ทีมอา ของบาร์เซโลนา คว้าแชมป์ยูฟ่ายูธลีกได้สำเร็จ ก่อนที่เขาจะถูกดึงไปเล่นกับทีมชุดเบที่ลงเล่นอยู่ในเซกุนดาดิบิซิออน เบ
มิงเกซาได้ลงเล่นกับทีมชุดใหญ่ของบาร์เซโลนาในวันที่ 24 พฤศจิกายน ค.ศ. 2020 ในการแข่งขันยูฟ่าแชมเปียนส์ลีก รอบแบ่งกลุ่ม พบกับดือนามอกือยิวที่สนามโอลิมปิสกีเนชันแนลสปอตส์คอมเพล็กซ์ ในตำแหน่งเซ็นเตอร์แบ็กแทนที่ฌาราร์ต ปิเก ซึ่งมีอาการบาดเจ็บ ในนัดนี้บาร์เซโลนาชนะไปด้วยคะแนน 4–0 อีกห้าวันถัดมา เขาได้ลงเล่นลาลิกานัดแรกในเกมที่พบกับโอซาซูนาที่สนามกัมนอว์ ช่วยให้ทีมเอาชนะไปด้วยคะแนน 4–0 ในวันที่ 16 มีนาคม ค.ศ. 2021 เขาทำประตูแรกให้กับทีมในเกมที่พวกเขาเอาชนะอูเอสกา 4–1 ในนาทีที่ 53 ในลีกที่กัมนอว์ ในวันที่ 10 เมษายน ปีเดียวกัน เขาทำประตูที่สองในอาชีพของเขาในเอลกลาซิโกในนาทีที่ 60 แต่สุดท้ายทีมของเขาแพ้ให้กับเรอัลมาดริด 2–1 ในอีก 7 วันถัดมาเขาได้ลงเล่นในนัดชิงชนะเลิศของฟุตบอลโกปาเดลเรย์ที่ลาการ์ตูฆา พบกับอัตเลติกบิลบาโอ โดยบาร์เซโลนาเอาชนะไปด้วยคะแนน 0–4 ทำให้มิงเกซาคว้าแชมป์แรกในระดับอาชีพได้สำเร็จ
ระดับทีมชาติ

มิงเกซาได้รับโอกาสให้เป็นส่วนหนึ่งของทีมชาติสเปน รุ่นอายุไม่เกิน 21 ปี เพื่อแข่งขันชิงแชมป์ยุโรป ใน ค.ศ. 2021 ในรอบแบ่งกลุ่มในเดือนมีนาคมเขาได้ลงเล่น 1 นัด โดยพบกับอิตาลี ทั้งสองทีมเสมอกันที่ 0–0 เขาได้รับใบแดงและถูกไล่ออกจากสนามในนาทีที่ 87 และได้ลงเล่นอีกสองนัดในรอบแพ้คัดออกในเดือนมิถุนายน โดยทีมของเขาแพ้ให้กับโปรตุเกส 0–1 ที่มารีบอร์
เกียรติประวัติ

บาร์เซโลนา
โกปาเดลเรย์: 2020–21
ยูฟ่ายูธลีก: 2017–18
แหล่งข้อมูลอื่น

ประวัติของ โอสการ์ มิงเกซา ที่ BDFutbol
ข้อมูลของ โอสการ์ มิงเกซา ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลบาร์เซโลนา  |
| --- | --- |
 1 แทร์ สเตเกิน  2 กูบาร์ซี  3 บัลเด  4 อาราอูโฆ  5 มาร์ติเนซ  6 กาบิ  7 ตอร์เรส  8 เปดริ  9 แลวันดอฟสกี  11 ราฟีญา  13 เปญญา  14 ตอร์เร  15 เครสเตินเซิน  16 เฟร์มิน  17 กาซาโด  18 บิกตอร์  19 ยามัล  20 โอลโม  21 เดอ โยง  23 กูนเด  24 การ์ซิอา  25 ชแชนส์นือ  ผู้จัดการ: ฟลิค 
| ด ค กฟุตบอลชายทีมชาติสเปน – เหรียญเงิน โอลิมปิกฤดูร้อน 2020 |
| --- | --- | --- |
|  1 ซิมอน  2 มิงเกซา  3 กูกูเรยา  4 ตอร์เรส  5 บาเยโฆ  6 ซูบิเมนดี  7 อาเซนซิโอ  8 เมริโน  9 มีร์  10 เซบาโยส (กัปตัน)  11 โอยาร์ซาบัล  12 การ์ซิอา  13 อัลบาโร เฟร์นันเดซ  14 โซเลร์  15 มองกาโยลา  16 เปดริ  17 ปัวโด  18 โอสการ์ ฆิล  19 โอลโม  20 มิรันดา  21 บรายัน ฆิล  22 บิลลาร์  ผู้ฝึกสอน: เด ลา ฟูเอนเต  |  1 ซิมอน  2 มิงเกซา  3 กูกูเรยา  4 ตอร์เรส  5 บาเยโฆ  6 ซูบิเมนดี  7 อาเซนซิโอ  8 เมริโน  9 มีร์  10 เซบาโยส (กัปตัน)  11 โอยาร์ซาบัล  12 การ์ซิอา  13 อัลบาโร เฟร์นันเดซ  14 โซเลร์  15 มองกาโยลา  16 เปดริ  17 ปัวโด  18 โอสการ์ ฆิล  19 โอลโม  20 มิรันดา  21 บรายัน ฆิล  22 บิลลาร์  ผู้ฝึกสอน: เด ลา ฟูเอนเต  |  |
โฮเซ รีซัล

| โฮเซ รีซัล |
| --- | --- |

เกิด: 19 มิถุนายน พ.ศ. 2404 คาลัมบาซิตี, ลากูนา, ฟิลิปปินส์
เสียชีวิต: 30 ธันวาคม พ.ศ. 2439 (35 ปี) บากัมบายัน, มะนิลา, ฟิลิปปินส์
สาเหตุเสียชีวิต: โทษประหารชีวิต
สัญชาติ: ฟิลิปปินส์
องค์การ: พรรคลาโซลีดารีดัด, พรรคลาลิกาฟิลิปินา
ลายมือชื่อ

โฮเซ รีซัล (สเปน: José Rizal) หรือชื่อเต็มคือ โฮเซ โปรตาซีโอ รีซัล เมร์กาโด อี อาลอนโซ เรอาลอนดา (José Protacio Rizal Mercado y Alonzo Realonda) เป็นนักเขียนและวีรบุรษคนสำคัญของฟิลิปปินส์ในการต่อสู้เพื่อเรียกร้องเอกราชจากสเปน เขาถูกจับและถูกตัดสินประหารชีวิตด้วยการยิงเป้าเมื่อ 30 ธันวาคม พ.ศ. 2439 การเสียชีวิตของเขากลายเป็นแรงบันดาลใจให้ชาวฟิลิปปินส์ลุกขึ้นสู้จนขับไล่สเปนออกไปได้สำเร็จ แม้จะถูกยึดครองโดยสหรัฐอเมริกาในเวลาต่อมา
ชาติกำเนิด

รีซัลเกิดเมื่อ 19 มิถุนายน พ.ศ. 2404 ในครอบครัวที่มีฐานะดี มีเชื้อสายจีน สเปน ญี่ปุ่น และตากาล็อก จัดเป็นชนชั้นเมสตีโซตามการแบ่งชนชั้นในยุคอาณานิคมสเปน เขาได้รับการศึกษาจากโรงเรียนของบาทหลวงโดมินิกันและเยซูอิต เขาใช้ได้หลายภาษาทั้งภาษาตากาล็อก ภาษาสเปน ภาษาละติน และภาษาฮีบรู
แม่ของรีซัลถูกตัดสินจำคุก 2 ปี ด้วยข้อหาวางยาพิษเพื่อนบ้าน พี่ชายของเขาถูกไล่ออกจากโรงเรียนเพราะใกล้ชิดกับกลุ่มบาทหลวงชาวพื้นเมืองที่ถูกศาสนจักรสเปนสั่งแขวนคอ เมื่อ พ.ศ. 2415 ในมรสุมชีวิตดังกล่าว รีซัลมีอายุเพียง 10-11 ปี เท่านั้น ในที่สุดรีซัลจึงถูกส่งไปเรียนแพทย์ในยุโรปเป็นเวลา 5 ปี ซึ่งกลายเป็นห้วงเวลาที่เขาได้เพาะบ่มอุดมการณ์เพื่อต่อสู้กับเจ้าอาณานิคมสเปน
การต่อสู้

รีซัลกลับฟิลิปปินส์เมื่อ พ.ศ. 2430 แต่อยู่ได้เพียง 6 เดือน ก็ถูกบีบให้กลับไปอยู่ในยุโรปอีก ซึ่งเป็นผลจากนวนิยาย “อันล่วงละเมิดมิได้” เขากลับมาฟิลิปปินส์อีกครั้งเมื่อ พ.ศ. 2435 โดยช่วงที่อยู่ในยุโรปช่วงที่ 2 นี้ เขาเขียนนวนิยายเรื่อง El Filibusterimos ซึ่งเป็นภาคต่อของนิยายเรื่องแรก เมื่อเขากลับมาถึงฟิลิปปินส์ หน่วยสืบราชการลับของสเปนพบนิยายต้องห้ามในกระเป๋าเดินทาง เป็นเหตุให้เขาถูกเนรเทศไปอยู่เกาะดาปีตัน ทางตะวันออกเฉียงเหนือของเกาะมินดาเนา
ช่วง พ.ศ. 2411–2421 เกิดการลุกฮือขึ้นในคิวบา พรรคพวกของรีซัลวิ่งเต้นให้รีซัลไปทำงานด้านการแพทย์ในสงครามนี้ รีซัลได้รับอนุญาตให้ไปคิวบาเมื่อ 1 กรกฎาคม พ.ศ. 2439 แต่เขาพลาดเรือ ไม่ได้เดินทางไป ขณะเดียวกันนั้น อันเดรส โบนีฟาซีโอ นักปฏิวัติผู้ก่อตั้งสมาคมกาตีปูนัน ติดต่อรีซัลให้เข้าร่วมปฏิวัติด้วยความรุนแรงแต่เขาปฏิเสธ
รีซัลถูกกักตัวบนเรือรบสเปนและถูกส่งไปสเปนเมื่อ 3 กันยายน แต่หลังจากการโจมตีสเปนของโบนีฟาซีโอเมื่อ 30 สิงหาคม ทำให้ฝ่ายอาณานิคมเพ่งเล็งรีซัล และส่งโทรเลขให้จับกุมรีซัลไว้และส่งกลับฟิลิปปินส์เมื่อ 3 ธันวาคม เขาถูกนำตัวขึ้นศาลไต่สวนเมื่อวันที่ 12 ธันวาคม และถูกตัดสินให้ประหารชีวิตเมื่อวันที่ 26 ธันวาคม การประหารชีวิตมีขึ้นในตอนเช้าวันที่ 30 ธันวาคม พ.ศ. 2439 นำโดย นายกรัฐมนตรีสเปน Antonio Canovas del Castillo ทำให้รีซัลกลายเป็นวีรบุรุษของฟิลิปปินส์ไปในที่สุด
บทกวีลาตาย

ก่อนถูกประหารชีวิต เขาเขียนบทกวีลาตายไว้ ขนาดยาว 14 บท เป็นภาษาสเปนชื่อ mi último adiós บทกวีนี้ได้รับการส่งเสริมให้แปลเป็นภาษาต่าง ๆ ทั่วโลก รวมทั้งภาษาท้องถิ่นของฟิลิปปินส์โดยสถาบันประวัติศาสตร์แห่งชาติฟิลิปปินส์ ปัจจุบันแปลเป็นภาษาต่าง ๆ มากกว่า 100 ภาษา รวมทั้งภาษาไทย บทกวีนี้แปลเป็นภาษาอังกฤษเมื่อ พ.ศ. 2444 ภาษาสวีเดน พ.ศ. 2446 ภาษาญี่ปุ่น พ.ศ. 2460 ภาษาฮังการี ภาษาฝรั่งเศส ภาษาเยอรมัน พ.ศ. 2470 ภาษาอินโดนีเซีย พ.ศ. 2493 ส่วนภาษาอื่น ๆ รวมทั้งภาษาไทย เริ่มแปลประมาณ พ.ศ. 2523
การประหารชีวิตโฮเซ รีซัล ในเช้าวันที่ 30 ธันวาคม พ.ศ. 2439
โรดริโก (นักฟุตบอลเกิด พ.ศ. 2534)

| 0 | 1 | 2 | 3 |
| --- | --- | --- | --- |
 โรดริโก ขณะลงเล่นให้กับทีมชาติสเปนในฟุตบอลโลก 2018
ข้อมูลส่วนตัว
ชื่อเต็ม:  โรดริโก โมเรโน มาชาโด
วันเกิด:   (1991-03-06) 6 มีนาคม ค.ศ. 1991 (33 ปี)
สถานที่เกิด:  รีโอเดจาเนโร บราซิล
ส่วนสูง:  1.82 เมตร (6 ฟุต 0 นิ้ว)
ตำแหน่ง:  ปีก / กองหน้า
ข้อมูลสโมสร
สโมสรปัจจุบัน:  อัรร็อยยาน เอสซี
สโมสรเยาวชน
2002:  ฟลาเม็งกู
2003–2005:  อูเรกา
2005–2009:  เซลตาบิโก
2009:  เรอัลมาดริด
สโมสรอาชีพ*
| ปี |  ทีม |  ลงเล่น |  (ประตู) |
| 2009 |  เรอัลมาดริด เซ |  4 |  (1) |
| 2009–2010 |  เรอัลมาดริด เบ |  18 |  (5) |
| 2010–2015 |  ไบฟีกา |  68 |  (27) |
| 2010–2011 |  → โบลตันวอนเดอเรอส์ (ยืมตัว) |  17 |  (1) |
| 2014–2015 |  → บาเลนเซีย (ยืมตัว) |  31 |  (3) |
| 2015–2020 |  บาเลนเซีย |  141 |  (35) |
| 2020–2023 |  ลีดส์ยูไนเต็ด |  57 |  (13) |
| 2023– |  อัรร็อยยาน เอสซี |  0 |  (0) |
ทีมชาติ‡
| 2009–2010 |  สเปน อายุไม่เกิน 19 ปี |  11 |  (6) |
| 2011 |  สเปน อายุไม่เกิน 20 ปี |  6 |  (3) |
| 2011–2013 |  สเปน อายุไม่เกิน 21 ปี |  16 |  (15) |
| 2012 |  สเปน อายุไม่เกิน 23 ปี |  4 |  (0) |
| 2014– |  สเปน |  27 |  (8) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 กรกฎาคม ค.ศ. 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14 กรกฎาคม ค.ศ. 2022
โรดริโก โมเรโน มาชาโด (สเปน: Rodrigo Moreno Machado; เกิด 6 มีนาคม ค.ศ. 1991) เป็นนักฟุตบอลชาวสเปน ปัจจุบันเล่นได้ทั้งในตำแหน่งปีก และกองหน้าให้กับอัรร็อยยาน เอสซี สโมสรในกาตาร์สตาส์ลีก และทีมชาติสเปน
โรดริโกเริ่มต้นอาชีพกับเรอัลมาดริด โดยมักลงเล่นให้กับทีมสำรองเป็นส่วนใหญ่ ต่อมาใน ค.ศ. 2010 เขาเซ็นสัญญากับไบฟีกา และมีส่วนช่วยให้สโมสรชนะเลิศ 4 รางวัล รวมถึงทริปเปิลแชมป์ในประเทศในฤดูกาล 2013–14 หลังจบฤดูกาลเขาถูกยืมตัวไปบาเลนเซีย และย้ายร่วมทีมถาวรในปีถัดมา เขาลงเล่น 220 นัด และทำ 53 ประตู ช่วยให้ทีมชนะเลิศโกปาเดลเรย์ ในปี ค.ศ. 2019 เขาย้ายร่วมทีมลีดส์ยูไนเต็ด ในปี ค.ศ. 2020
โรดริโกเกิดที่ประเทศบราซิล แต่เขาได้เริ่มเล่นให้กับทีมชาติสเปนชุดเยาวชน เขาพาทีมชาติรุ่นอายุไม่เกิน 21 ปี ชนะเลิศฟุตบอลชิงแชมป์แห่งชาติยุโรป 2013 และในปีถัดมา ได้ลงเล่นให้กับทีมชาติชุดใหญ่เป็นครั้งแรก เขาเป็นส่วนหนึ่งของทีมชาติในการแข่งขันฟุตบอลโลก 2018
สถิติอาชีพ > ทีมชาติ

| สเปน> ปี | สเปน> ลงเล่น | สเปน> ประตู | สเปน>  |
| --- | --- | --- | --- |
| 2014 | 1 | 0 |  |
| 2017 | 2 | 1 |  |
| 2018 | 12 | 3 |  |
| 2019 | 7 | 4 |  |
| ทั้งหมด | 22 | 8 |  |
สถิติอาชีพ > ประตูในนามทีมชาติ

| # | วันที่ | สนาม | คู่แข่ง | ประตู | ผล | รายการแข่งขัน |
| --- | --- | --- | --- | --- | --- | --- |
| 1. | 6 ตุลาคม 2017 | สนามกีฬาโฆเซ ริโก เปเรซ, อาลิกันเต, สเปน |  แอลเบเนีย | 1–0 | 3–0 | ฟุตบอลโลก 2018 รอบคัดเลือก |
| 2. | 23 มีนาคม 2018 | เอ็สพรีอาเรนา, ดึสเซิลดอร์ฟ, เยอรมนี |  เยอรมนี | 1–0 | 1–1 | กระชับมิตร |
| 3. | 8 กันยายน 2018 | สนามกีฬาเวมบลีย์, ลอนดอน, อังกฤษ |  อังกฤษ | 2–1 | 2–1 | ยูฟ่าเนชันส์ลีก ฤดูกาล 2018–19 ลีกเอ |
| 4. | 11 กันยายน 2018 | สนามกีฬามานูเอล มาร์ติเนซ บาเลโร, เอลเช, สเปน |  โครเอเชีย | 4–0 | 6–0 | ยูฟ่าเนชันส์ลีก ฤดูกาล 2018–19 ลีกเอ |
| 5. | 23 มีนาคม 2019 | เม็สตัลยา, บาเลนเซีย, สเปน |  นอร์เวย์ | 1–0 | 2–1 | ฟุตบอลชิงแชมป์แห่งชาติยุโรป 2020 รอบคัดเลือก |
| 6. | 8 กันยายน 2019 | เอลโมลินอน, ฆิฆอน, สเปน |  หมู่เกาะแฟโร | 1–0 | 4–0 | ฟุตบอลชิงแชมป์แห่งชาติยุโรป 2020 รอบคัดเลือก |
| 7. | 8 กันยายน 2019 | เอลโมลินอน, ฆิฆอน, สเปน |  หมู่เกาะแฟโร | 2–0 | 4–0 | ฟุตบอลชิงแชมป์แห่งชาติยุโรป 2020 รอบคัดเลือก |
| 8. | 15 ตุลาคม 2019 | เฟร็นดส์อะรีนา, สต็อกโฮล์ม, สวีเดน |  สวีเดน | 1–1 | 1–1 | ฟุตบอลชิงแชมป์แห่งชาติยุโรป 2020 รอบคัดเลือก |
เกียรติประวัติ > สโมสร

ไบฟีกา
ปรีไมราลีกา: 2013–14
ตาซาดึปูร์ตูกัล: 2013–14
ตาซาดาลีกา: 2011–12, 2013–14
ยูฟ่ายูโรปาลีก: รองชนะเลิศ 2012–13, 2013–14
บาเลนเซีย
โกปาเดลเรย์: 2018–19
เกียรติประวัติ > ทีมชาติ

สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013
สเปน อายุไม่เกิน 19 ปี
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: รองชนะเลิศ 2010
เกียรติประวัติ > รางวัลส่วนตัว

ผู้เล่นยอดเยี่ยมประจำนัด ในตาซาดาลีกา นัดชิงชนะเลิศ 2014
ยูฟ่ายูโรปาลีก: ทีมแห่งฤดูกาล 2013–14
ผู้เล่นแห่งเดือนของลาลิกา: มีนาคม 2018
แหล่งข้อมูลอื่น

Valencia official profile[ลิงก์เสีย]
ประวัติของ โรดริโก ที่ BDFutbol
สถิติของ โรดริโก (นักฟุตบอลเกิด พ.ศ. 2534) ที่ Soccerbase
โรดริโก ที่ National-Football-Teams.com
โรดริโก (นักฟุตบอลเกิด พ.ศ. 2534) – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
โรดริโก (นักฟุตบอลเกิด พ.ศ. 2534) – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลลีดส์ยูไนเต็ด  |
| --- | --- |
 1 Meslier  2 Ayling  3 ฟีร์โป  4 Forshaw  5 White  6 Cooper (c)  7 Poveda  9 แบมฟอร์ด  10 ราฟินญา  11 Roberts  13 Casilla  15 แดลลัส  17 Costa  19 โรดริโก  20 เจมส์  22 Harrison  23 ฟิลลิปส์  28 Berardi  29 Augustin  30 Miazek  33 Hosannah  34 Struijk  36 Gotts  38 McCalmont  40 Davis  43 Klich  44 Bogusz  46 Shackleton  48 Stevens  49 Casey  Caprile  ผู้จัดการ: ฟาร์เคอ 
| ด ค กรายชื่อนักกีฬาทีมชาติสเปน – ฟุตบอลโลก 2018 |
| --- | --- | --- |
|  1 เด เฆอา  2 การ์บาฆัล  3 ปิเก  4 นาโช  5 บุสเกตส์  6 อินิเอสตา  7 ซาอุล  8 โกเก  9 โรดริโก  10 เตียโก  11 บัซเกซ  12 โอดริโอโซลา  13 อาร์ริซาบาลากา  14 อัซปิลิกูเอตา  15 ราโมส (c)  16 มอนเรอัล  17 อัสปัส  18 อัลบา  19 โกสตา  20 อาเซนซิโอ  21 ซิลบา  22 อิสโก  23 เรย์นา  ผู้ฝึกสอน: อิเอร์โร  |  1 เด เฆอา  2 การ์บาฆัล  3 ปิเก  4 นาโช  5 บุสเกตส์  6 อินิเอสตา  7 ซาอุล  8 โกเก  9 โรดริโก  10 เตียโก  11 บัซเกซ  12 โอดริโอโซลา  13 อาร์ริซาบาลากา  14 อัซปิลิกูเอตา  15 ราโมส (c)  16 มอนเรอัล  17 อัสปัส  18 อัลบา  19 โกสตา  20 อาเซนซิโอ  21 ซิลบา  22 อิสโก  23 เรย์นา  ผู้ฝึกสอน: อิเอร์โร  |  |
คิม ไชยแสนสุข

| รองศาสตราจารย์ คิม ไชยแสนสุข ม> ป.ช., ม.ว.ม. |
| --- | --- |
เกิด: 4 กรกฎาคม พ.ศ. 2498 (69 ปี)
สัญชาติ: ไทย
อาชีพ: อาจารย์คณะเศรษฐศาสตร์
องค์การ: มหาวิทยาลัยรามคำแหง
รองศาสตราจารย์ คิม ไชยแสนสุข (เกิด 4 กรกฎาคม พ.ศ. 2498) อดีตอธิการบดีมหาวิทยาลัยรามคำแหง (พ.ศ. 2550 — พ.ศ. 2554)
การทำงาน

รศ.คิม ไชยแสนสุข เริ่มรับราชการเป็นอาจารย์ประจำคณะเศรษฐศาสตร์ มหาวิทยาลัยรามคำแหง เมื่อปี พ.ศ. 2522 ได้รับการแต่งตั้งเป็นผู้ช่วยศาสตราจารย์ ในปี พ.ศ. 2525 เป็นรองศาสตราจารย์ ในปี พ.ศ. 2529 และได้รับการแต่งตั้งเป็นฝ่ายบริหาร ในตำแหน่ง รองอธิการบดีมหาวิทยาลัยรามคำแหง 3 สมัย และได้รับการแต่งตั้งเป็นอธิการบดีมหาวิทยาลัยรามคำแหง ในปี พ.ศ. 2550  ต่อมาในเดือนกุมภาพันธ์ พ.ศ. 2554 คณะกรรมการการอุดมศึกษา (กกอ.) ลงนามในหนังสือคำสั่งสำนักงานคณะกรรมการการอุดมศึกษา (สกอ.) ลงโทษไล่ข้าราชการพลเรือนในสถาบันอุดมศึกษาออกจากราชการ จำนวน 3 ราย หนึ่งในนั้นคือ รศ.คิม ไชยแสนสุข อธิการบดีมหาวิทยาลัยรามคำแหงคนปัจจุบัน ซึ่งให้มีผลทันทีตั้งแต่วันที่ 8 กุมภาพันธ์ 2554
รศ.คิม ไชยแสนสุข เคยเป็นที่ปรึกษารัฐมนตรีว่าการกระทรวงคมนาคม (วันมูหะมัดนอร์ มะทา) เมื่อปี พ.ศ. 2545
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เหรียญจักรพรรดิมาลา (ร.จ.พ.)
22 คะไลอะพี

22 คะไลอะพี (อังกฤษ: 22 Kalliope, /kəˈlaɪ.əpiː/ kə-ly-ə-pee; กรีก: Καλλιόπη) เป็นดาวเคราะห์น้อยชนิด M ที่อยู่ในแถบดาวเคราะห์น้อย ค้นพบโดย J.R. Hind เมื่อ 16 พฤศจิกายน ค.ศ. 1852 ตั้งชือตาม Calliope เทพธิดาในปกรณัมกรีก มีดวงจันทร์ขนาดเล็กชื่อ Linus
| ด ค กแถบดาวเคราะห์น้อย  (รายชื่อ)  |
| --- | --- |
 21 Lutetia  22 คะไลอะพี  23 Thalia
เอ็กซ์โป 2008

| ซาราโกซา  2008> ภาพรวม |
| --- | --- |
ระดับ BIE: เอ็กซ์โปวาระพิเศษ
หมวดหมู่: มหกรรมระหว่างประเทศประเภทการรับรอง
ชื่อ: เอ็กซ์โป 2008
พื้นที่: 25 เฮกตาร์ (62 เอเคอร์)
ผู้เข้าชม: 5,650,941
มาสคอต: ฟลูวี
ผู้เข้าร่วม
ประเทศเข้าร่วม: 104
หน่วยงานเข้าร่วม: 21
ที่จัดงาน
ประเทศผู้จัด: ประเทศสเปน
เมืองเจ้าภาพ: ซาราโกซา
พิกัด: 41°40′8.58″N 0°54′10.27″W﻿ / ﻿41.6690500°N 0.9028528°W﻿ / 41.6690500; -0.9028528
ลำดับเวลา
เสนอตัว: มิถุนายน 2003
คัดเลือก: 16 ธันวาคม ค.ศ. 2004 (2004-12-16)
เริ่มต้น: 14 มิถุนายน ค.ศ. 2008 (2008-06-14)
สิ้นสุด: 14 กันยายน ค.ศ. 2008 (2008-09-14)
เอ็กซ์โปวาระพิเศษ
ก่อนหน้า: เอ็กซ์โป 1998 ที่ ลิสบอน
ถัดไป: เอ็กซ์โป 2012 ที่ ยอซู
นิทรรศการโลก
ก่อนหน้า: เอ็กซ์โป 2005 ที่ ไอจิ
ถัดไป: เอ็กซ์โป 2010 ที่ เซี่ยงไฮ้
มหกรรมพืชสวน
ก่อนหน้า: พืชสวนโลก 2006 ที่ เชียงใหม่
ถัดไป: เอ็กซ์โป 2012 ที่ เวนโล
บรรยากาศของเอ็กซ์โป 2008
เอ็กซ์โป ซาราโงซา 2008 (สเปน: Expo Zaragoza 2008) งานแสดงนิทรรศการนานาชาติที่เมืองซาราโกซา ประเทศสเปน ระหว่างวันที่ 14 มิถุนายน ถึง 14 กันยายน 2551 ณ เมืองซาราโกซา ประเทศสเปน มีวัตถุประสงค์เพื่อผลักดันให้ประเทศต่าง ๆ เห็นความสำคัญเรื่องการใช้ทรัพยากรธรรมชาติอย่างยั่งยืนและให้ความสำคัญของทรัพยากรน้ำต่อการพัฒนาเศรษฐกิจ สิ่งแวดล้อม คุณภาพชีวิตตลอดจนการป้องกันปัญหาความขัดแย้งของภูมิภาค เรื่องการขาดแคลนทรัพยากรน้ำในอนาคต ทั้งนี้ ซาราโกซาได้รับคัดเลือกให้เป็นเมืองศูนย์กลางในการบริหารจัดการทรัพยากรน้ำแห่งทศวรรษ (ค.ศ. 2005 – 2015) ขององค์การสหประชาชาติด้วย
ประวัติ

เมื่อวันที่ 16 พฤศจิกายน พ.ศ. 2547 องค์การนิทรรศการนานาชาติ คัดเลือกให้เมืองซาราโกซา ประเทศสเปนเป็นผู้จัดการแสดงนิทรรศการนานาชาติ ณ เมืองซาราโกซา (สเปน: Expo Zaragoza 2008) เพื่อระลึกถึงการจัดนิทรรศการร่วมกันของประเทศสเปนและประเทศฝรั่งเศสเมื่อ พ.ศ. 2451 (อังกฤษ: Spanish - French Exposition Zaragoza of 1908) จัดเป็นนิทรรศการที่ได้รับการรับรองจากองค์การนิทรรศการนานาชาติ ภายใต้แนวคิดหลัก "น้ำกับการพัฒนาที่ยั่งยืน” (อังกฤษ: Water and Sustainable Development) โดยรัฐบาลสเปนได้จัดตั้งบริษัทร่วมทุนระหว่างรัฐบาลสเปน รัฐอรากอนและเมืองซาราโกซาเพื่อลงทุนสร้างสิ่งก่อสร้างต่าง ๆ เป็นการพัฒนาเมืองอย่างรวดเร็ว เช่น ก่อสร้างรถไฟความเร็วสูง (อังกฤษ: High Speed Train; AVE) ระหว่างกรุงมาดริดและบาร์เซโลนา ปรับปรุงสนามบิน ก่อสร้างอาคารแสดงนิทรรศการและที่พักอาศัย โดยมีประเทศต่าง ๆ เข้าร่วมจัดนิทรรศการ 102 ประเทศ และหน่วยงานเอกชนประมาณ 200 องค์กร
สัตว์สัญลักษณ์

ฟลูวี (สเปน: Fluvi) หมายถึงหยดน้ำ
การจัดพื้นที่

เจ้าภาพได้กำหนดพื้นที่และอาคารต่าง ๆ ในการจัดงาน ได้แก่
พื้นที่และอาคารหลัก (อังกฤษ: Thematic Pavilions and Thematic Squares; สเปน: Pabellones Tematicos y Plazas Tematicas) ประกอบด้วย
การจัดพื้นที่ > อาคารสะพานข้ามแม่น้ำเอโบร

อาคารสะพานข้ามแม่น้ำเอโบร (อังกฤษ: Bridge Pavilion; สเปน: Pabellon Puente) เป็นสถาปัตยกรรมที่โดดเด่นและจัดเป็นจุดสนใจของงานนี้ เป็นหนึ่งในสามทางเข้าชมงานโดยเป็นอาคารสะพานข้ามแม่น้ำเอโบร (สเปน: Rio Ebro) สถาปนิกผู้ออกแบบอาคาร คือ Zaha Hadid ชาวอิรัก สามารถรองรับผู้ชมได้ชั่วโมงละ 1,300 คน เป็นการเสนอภาพรวมของใช้น้ำปัจจุบันและคาดการณ์สถานการณ์ในอนาคตเพื่อให้เกิดการเรียนรู้เกี่ยวกับสถานการณ์และความสำคัญของน้ำ
การจัดพื้นที่ > อาคารรูปหยดน้ำ

อาคารรูปหยดน้ำ (อังกฤษ: Water Tower; สเปน: Torre del Aqua) นำเสนอนิทรรศการน้ำเพื่อชีวิต (อังกฤษ: Water for life) ที่ชั้นล่างเสนอนิทรรศการ "ธรรมชาติของน้ำ" (อังกฤษ: Nature of water) ประกอบด้วย น้ำคืออะไร อาณาจักรน้ำ พื้นที่สีฟ้า เราคือน้ำ มหัศจรรย์แห่งน้ำ และวัฏจักรของน้ ำ (อังกฤษ: Water is; Water Planet; Blue landscape; We are water; The magic of water and Water cycle) ทั้งนี้ ในพื้นที่แสดงนิทรรศการจัดแสดงประติมากรรม "แหล่งกำเนิดฝน" (อังกฤษ: Source of Rain) อาคารนี้ยังเปลี่ยนสีได้ตามแนวคิดของกลางวันและกลางคืน ซึ่งได้ก่อสร้างเป็นชั้น ๆ เพื่อการรับแสงและเป็นประกายของแสง ชั้นบนสุดเป็นพื้นที่บริการเครื่องดื่มขนาด 600 ตารางเมตร
การจัดพื้นที่ > อาคารแสดงนิทรรศการสัตว์น้ำจืด

อาคารแสดงนิทรรศการสัตว์น้ำจืด (อังกฤษ: Freshwater Aquarium; สเปน: Acuario Fluvial) เป็นอาคารขนาด 7,850 ตารางเมตร จัดแสดงพันธุ์ปลาในถังกระจกเลี้ยงปลาขนาดเกือบสามล้านลิตร โดยมีการจำลองพื้นที่ลุ่มแม่น้ำห้าสาย คือ แม่น้ำไนล์ แม่น้ำโขง แม่น้ำอเมซอน แม่น้ำดาร์ลิ่ง-เมอเรย์ และแม่น้ำเอโบร เพื่อแสดงพื้นที่ราบลุ่ม นกในบริเวณปากแม่น้ำ ป่าชายเลน ฯลฯ จัดเป็นจุดสนใจที่สำคัญของงานอีกแห่งหนึ่ง
การจัดพื้นที่ > น้ำและเมือง

น้ำและเมือง (อังกฤษ: Water and cities; สเปน: Ciudadas del Aqua) อาคารแสดงความสัมพันธ์ของน้ำกับเมือง ชุมชน และเสนอข้อมูลของเมืองใหญ่ต่าง ๆ ในโลกและความสัมพันธ์กับการใช้น้ำ
การจัดพื้นที่ > น้ำกับความแห้งแล้ง

น้ำกับความแห้งแล้ง (อังกฤษ: Water and Thirst; สเปน: Sed) อาคารรูปผลึกเกลือขนาดใหญ่ สูง 12 เมตร แสดงให้เห็นวิถีชีวิตและเทคโนโลยีในการต่อสู้กับการขาดแคลนน้ำซึ่งเป็นปัจจัยพื้นฐานในการดำรงชีวิตของมนุษย์ ผู้ชมสามารถมองเห็นวัฏจักรของน้ำทั้งหมดได้ภายในอาคารนี้ ตั้งแต่เป็นเมฆ ฝนและน้ำ มีการเปรียบเทียบปริมาณน้ำที่ใช้ในเมืองและปริมาณน้ำในทะเลทราย เพื่อเรียนรู้ถึงการอพยพเพื่อค้นหาแหล่งน้ำ
การจัดพื้นที่ > น้ำกับพลังงาน

น้ำกับพลังงาน (อังกฤษ: Water and Energy; สเปน: Oikos) อาคารในจินตนาการขนาด 1.231 ตารางเมตร ออกแบบโดย Roland Olbeter และ Domingo Guinea แสดงให้เห็นบ้านในอนาคตของมนุษย์ซึ่งก่อสร้างให้มีการผลิตกระแสไฟฟ้าใช้ภายในบ้าน เป็นการแสดงนวัตกรรมเทคโนโลยีสะอาด เช่น พลังงานแสงอาทิตย์ พลังงานลม เป็นต้น
การจัดพื้นที่ > การแบ่งปันน้ำ

การแบ่งปันน้ำ (อังกฤษ: Share Water; สเปน: Aqua Comparida) อาคารขนาด 1,240 ตารางเมตร แสดงให้เห็นถึงการสร้างโลกใหม่โดยการเสนอแนวคิดในการบริหารจัดการน้ำของผู้เชี่ยวชาญด้านการบริหารจัดการน้ำ คือ Victor Pochat และ Carlos Fernandez Jauregui ประกอบด้วย "ความยุ่งเหยิงของนโยบายในปัจจุบัน" (อังกฤษ: the chaos of division, current policy) ผู้ชมจะได้รับทราบข้อมูลในมุมมองต่าง ๆ และจบด้วยข้อมูลที่ถูกต้องในการบริหารจัดการน้ำ
การจัดพื้นที่ > น้ำท่วม

น้ำท่วม (อังกฤษ: Extreme Water; สเปน: Aqua Extrema) อาคารสูง 22 เมตร เส้นผ่าศูนย์กลาง 36 เมตร ภายใต้การเสนอแนวคิดจากศาสตราจารย์ Javier Martin เพื่อเสนอข้อมูลผ่านการเดินทางด้วยเทคโนโลยีสมัยใหม่เพื่ออธิบายเหตุการณ์ต่าง ๆ ที่เกิดขึ้น เช่น คลื่นยักษ์ พายุเฮอริเคน ผลกระทบของอากาศเย็นในบ่อทะเลเมดิเตอร์เรเนียน และมหันตภัยต่าง ๆ โดยเทคนิค Imax cinema เพื่อสร้างประสบการณ์ในการสัมผัสสถานการณ์เหมือนจริง (ข้อมูลคลื่นยักษ์ คือ เหตุการณ์สึนามิในประเทศไทยและประเทศเพื่อนบ้านเมื่อวันที่ 26 ธันวาคม 2545)
การจัดพื้นที่ > บ้านดิน

บ้านดิน (สเปน: El Faro) เป็นนิทรรศการที่เกิดจากความคิดริเริ่มของประชาชน หรือ The Beacon และเป็นครั้งแรกที่องค์กรเอกชน (อังกฤษ: Non Government Agencies; NGOs) เข้ามามีส่วนร่วมในการออกแบบและกำหนดเนื้อหาของนิทรรศการ ก่อสร้างในรูปแบบบ้านดิน เสนอแนวคิดการมีส่วนร่วมเกี่ยวกับน้ำ ได้แก่ สิทธิพื้นฐานของมนุษย์ในการเข้าถึงระบบประปาและสุขาภิบาลน้ำสะอาด เป็นต้น โดยจัดเป็นนิทรรศการเรื่องต่าง ๆ รวม 8 แนวคิดเพื่อแสดงให้เห็นความเคลื่อนไหวของประชาชนที่ต้องการเสนอข้อมูลถึงสังคมโดยรวม
นิทรรศการน่าสนใจ > ศาลาสเปน

ศาลาสเปน (สเปน: Pabellon de Espana) รัฐบาลสเปนในฐานะประเทศเจ้าภาพได้กำหนดแนวคิดในการเสนอนิทรรศการ คือ วิทยาศาสตร์และความคิดสร้างสรรค์ (อังกฤษ: Science and creativity) โดยมีสถาปนิกจากรัฐเนวารา (สเปน: Navarra) ชื่อ Patxi Mangado เป็นผู้ออกแบบ ด้วยความร่วมมือจาก (อังกฤษ: The National Centre for Renewable Energies of Spain; CENRE) เพื่อแสดงความตั้งใจที่จะทำให้เกิดการพัฒนาที่ยั่งยืน อาคารนี้จึงเป็นอาคารประหยัดพลังงานที่มีการเก็บพลังงานแสงอาทิตย์และเก็บน้ำฝนไว้ใช้ประโยชน์ เนื้อหาที่เสนอภายในศาลาสเปนประกอบด้วยการฉายภาพยนตร์การ์ตูนในสถานการณ์จำลอง เรื่องน้ำและเด็ก (อังกฤษ: Children of Water) นิทรรศการน้ำกับวิวัฒนาการของสิ่งมีชีวิต (Water on Earth) โดยการฉายวีดิทัศน์ประกอบการใช้เทคนิค Ghost Effect การใช้น้ำและการบริหารจัดการน้ำในสเปน (Spain and Water) การแสดงผลกระทบจากการเปลี่ยนแปลงสภาพภูมิอากาศ โครงการและการศึกษาของสเปนที่เกี่ยวข้อง (Understand to Survive: the Climate)และการออกแบบเพื่อการพัฒนาที่ยั่งยืน (The Zaragoza Kioto exhibition: architectures for a sustainable planet)
นิทรรศการน่าสนใจ > ศาลาเตอร์กี

ศาลาเตอร์กี (สเปน: Pabellon de Turquia) แสดงวัฒนธรรมและวิธีการจัดการน้ำ ผ่านแหล่งน้ำต่าง ๆ ในประเทศเตอร์กี (อังกฤษ: Water source of life) โดยแสดงวิธีการใช้น้ำในชีวิตประจำวันผ่านศิลปะที่ตกแต่งก็อกน้ำสาธารณะ (อังกฤษ: Fountains for life) แสดงแสง สีและเสียง ผ่านชีวิตและวัฒนธรรมเกี่ยวกับน้ำ (อังกฤษ: Water and life for all) และเสนอความสุขจากน้ำ (อังกฤษ: The pleasures of water)
นิทรรศการน่าสนใจ > ศาลาเยอรมัน

ศาลาเยอรมัน (สเปน: Pabellon de Alemania) เป็นการจำลองการควบคุมวัฏจักรของน้ำทั้งในการปรับปรุงคุณภาพน้ำ การผลิตน้ำบริสุทธิ์ และการบำบัดน้ำเพื่อนำกลับมาใช้ใหม่ โดยใช้การนั่งเรือชมแหล่งกำเนิดน้ำใต้ดิน และเล่าเรื่องระหว่างการล่องแม่น้ำโคโลญญ์ อังกฤษ: Cologne River) ในลักษณะสถานที่จำลอง